Oflayn ta'limga o'tilgach, Toshkentga qancha talaba kelgani ochiqlandi

Oflayn ta'limga o'tilgach, Toshkentga 36 738 nafar talaba keldi. Bu haqda Oliy va o'rta-maxsus ta'lim vazirligi axborot xizmati xabar berdi.
Ma'lum bo'lishicha, mamlakatda ta'limning oflayn shakliga o'tilgach, Toshkent shahriga 36 738 nafar talaba kelgan. Qayd etilishicha, ularning 10 032 nafari oliy ta'lim muassasalaridagi talabalar turar joylariga joylashgan.
Shuningdek, 18 204 nafar talaba ijara xonadonlariga, 8502 kishi yaqin qarindoshlarinikiga borgani aytilgan. Hududlardan kelib, tahsil olayotgan talabalarning joylashishi Oliy va o'rta maxsus ta'lim vazirligi tomonidan to'liq nazoratga olingan.
Avvalroq O'zbekistonda ta'lim yo'nalishlari bo'yicha tahsil olayotgan talabalar soni haqida ma'lumot berilgandi.